Η **σημαία αναπηρίας** ή **σημαία των δικαιωμάτων των ατόμων με αναπηρία** είναι μια σημαία που αποτελεί σύμβολο των ατόμων με αναπηρίες. Δημιουργήθηκε από τον χορευτή Έρος Ράτσιο από τη Βαλένθια το 2017 και στη συνέχεια παρουσιάστηκε στα Ηνωμένα Έθνη. Η σημαία προορίζεται για γενική χρήση, ιδιαίτερα σε εκδηλώσεις με επίκεντρο την αναπηρία. Έχει χρησιμοποιηθεί κατά την Παγκόσμια Ημέρα Ατόμων με Αναπηρία.

Σχέδιο και σημασία
------------------

Η σημαία προορίζεται να αντιπροσωπεύει τα άτομα με αναπηρία, τον αγώνα τους για δικαιώματα και σχετικές έννοιες, όπως τους Παραολυμπιακούς Αγώνες.

Η σημαία είναι τρίχρωμη με τρεις ισομεγέθεις οριζόντιες λωρίδες σε χρυσό, αργυρό και χάλκινο χρώμα. Αυτά τα χρώματα θυμίζουν τα τρία μετάλλια στους Παραολυμπιακούς Αγώνες και συμβολίζουν την υπάρβαση εμποδίων όπως ο μισαναπηρισμός που επιβάλλεται από την κοινωνία, η κατάκτηση νέων δικαιωμάτων και αυξανόμενη συνειδητοποίηση της κοινωνικής ανισότητας. Σύμφωνα με τον Ρέτσιο, τα τρία χρώματα αντιπροσωπεύουν και τις διαφορετικές μορφές αναπηρίας.

Ιστορία
-------

Στις 3 Δεκεμβρίου 2017, Παγκόσμια Ημέρα Ατόμων με Αναπηρία, βουλευτές από χώρες της Λατινικής Αμερικής συγκεντρώθηκαν στο Περού και ανακήρυξαν διά βοής τη σημαία ως σύμβολο όλων των ατόμων με αναπηρία. Την ίδια μέρα, η σημαία παραδόθηκε στην ευρωπαϊκή έδρα των Ηνωμένων Εθνών. Πολλές πόλεις και δήμοι της Ισπανίας υψώνουν τη σημαία κατά την Παγκόσμια Ημέρα Ατόμων με Αναπηρία. Το 2018, η σημαία παρουσιάστηκε στην πόλη Σάντα Κρουθ Ντε Λα Πάλμα της Κανάριας Νήσου Λα Πάλμα. Στις 3 Δεκεμβρίου 2018, η σημαία υιοθετήθηκε από τον Ολυμπιακό και Παραολυμπιακό αθλητικό οργανισμό της Ισπανίας «Foment d'Esportistes amb Reptes».

Σχεδιασμός
----------

Σύμφωνα με τον Έρος Ρέτσιο, η σημαία είναι σχεδιασμένη στα χρώματα των τριών μεταλλίων: του χρυσού, του αργυρού και του χάλκινου. Αυτά αντιπροσωπεύουν τους τρεις κύριους τύπους αναπηρίας: σωματική, νοητική και αισθητηριακή. Η σημαία και ο σχεδιασμός της έχουν γενικό χαρακτήρα, πράγμα που σημαίνει ότι κάθε χρώμα δεν αντιπροσωπεύει αποκλειστικά ένα συγκεκριμένο είδος αναπηρίας, αλλά μάλλον το σύνολο τους. Ούτε σημαίνει ότι αποκλείει άλλες μορφές αναπηρίας, όπως οι πολλαπλές αναπηρίες. Κανένα χρώμα δεν θεωρείται πιο σημαντικό από κάποιο άλλο.

Παραπομπές
----------

1. 1 2 3  «La bandera de las personas con discapacidad». *ABC Blogs* (στα Ισπανικά). 17 Δεκεμβρίου 2017. Ανακτήθηκε στις 8 Μαρτίου 2021.
2. 1 2  R. D. (3 Δεκεμβρίου 2018). «El Proyecto FER apadrina la bandera de la discapacidad». *Las Provincias* (στα Ισπανικά). Ανακτήθηκε στις 8 Μαρτίου 2021.
3. ↑  «ABBE – La bandera de las personas con discapacidad». *www.abbe.es*. Ανακτήθηκε στις 12 Απριλίου 2021.
4. ↑  «Exaltación de la Bandera de la Superación y la Discapacidad». *Noticias sobre discapacidad, dependencia y salud* (στα Ισπανικά). 15 Δεκεμβρίου 2019. Ανακτήθηκε στις 12 Απριλίου 2021.
5. ↑  «La bandera de la discapacidad ya 'ondea' en el fondo del mar». *Ideal* (στα Ισπανικά). 3 Αυγούστου 2019. Ανακτήθηκε στις 12 Απριλίου 2021.
6. 1 2  «Las bandera de la discapacidad». *rehatrans.com* (στα Ισπανικά). Ανακτήθηκε στις 12 Απριλίου 2021.
7. ↑  «I Encuentro Latinoamericano de Discapacidad, Cultura y Responsabilidad Social». *Puntos de Cultura* (στα Ισπανικά). Ανακτήθηκε στις 31 Μαρτίου 2021.
8. 1 2  «Las bandera de la discapacidad». *rehatrans.com* (στα Ισπανικά). Ανακτήθηκε στις 31 Μαρτίου 2021.
9. ↑  Rodriguez Gonzalez, Roman (2009), «Ayuntamiento de Deza», *Reformar la Administracion Territorial. Municipios eficientes y viables* (Netbiblo): 201–230, doi:10.4272/978-84-9745-271-7.ch10, ISBN 978-84-9745-271-7, ανακτήθηκε στις 31 March 2021
10. ↑  «Qué es». *Proyecto FER* (στα Ισπανικά). Ανακτήθηκε στις 31 Μαρτίου 2021.
11. ↑  Torán, E. (12 Δεκεμβρίου 2019). «Una bandera de seda valenciana por la Superación y la Discapacidad». *7TeleValencia* (στα Ισπανικά). Ανακτήθηκε στις 12 Απριλίου 2021.